ગૃહ રાજ્યપ્રધાને કહ્યું કે, હાલ આઇ.પી.સી.ની કલમ હેઠળ આવા ગુના માટે ચોરીની 3 વર્ષ સુધીની કેદની સજા અને દંડની જોગવાઇ છે, જે અપૂરતી છે જેને ધ્યાને લઇને આ વટહુકમ દ્વારા આઇ.પી.સી.માં નવી કલમ 379(ક) અને 379(ખ)નો ઉમેરો કરવાનો નિર્ણય કરવામાં આવ્યો છે. કલમ 379(ક) 4 હેઠળ ચેઇન આંચકી જવાનો પ્રયત્ન કરનાર વ્યક્તિ નાસી જવાના ઇરાદાથી કોઇ વ્યક્તિને ઇજા કરે અથવા ઇજા કરવાનો ભય ઉભો કરે તેને પણ વધુ 3 વર્ષની સખત કેદની સજા સૂચવવામાં આવી છે. આ ઉપરાંત 379(ખ) મુજબ આંચકી લીધેલી મિલકત રાખી લેવા માટે કોઇ વ્યક્તિનું મૃત્યુ નીપજાવવા કે અવરોધ ઉભો કરી મૃત્યુ કે ઇજા પહોંચાડવા બદલ કે તેમ કરવાના પ્રયત્ન કરવા બદલ ઓછામાં ઓછા 7 વર્ષ અને વધુમાં વધુ 10 વર્ષની સખત કેદની અને રૂા.25000ના દંડની જોગવાઇ કરાઇ છે. ચેઇન સ્નેચિંગના આરોપીઓને કોર્ટમાંથી જામીન પણ નહીં મળે.